Система за проследяване на всички продукти от гората, обект на           сертификация, които излизат на пазара като FSC®                 сертифицирани продукти.
индикатор 8.5.1
1. инж. Християн Христов – отговорник по сертифицирането и главният счетоводител в ТП ДЛС „Воден – Ири Хисар“ да следят и изискват за всички продукти, които са продадени като FSC® сертифицирани, да се документира и съхранява следната информация:
1. научно и общоприето име на съответния дървесен вид;
2. име и описание на продукта;
3. количество;
4. информация, чрез която материалът може да се проследи до насаждението, от което е добит;
5. дата  на добиване или производство на продукта;
6. в случай на първична обработка в гората (ако се извършва такава) – датата на производство/обработка и произведеното количество;
7. дали материалът е бил продаден като сертифициран.( индикатор 8.5.2)

2. инж. Християн Христов – отговорник по сертифицирането и главният счетоводител в ТП ДЛС „Воден – Ири Хисар“ да следят и изискват върху превозните билети, фактурите и съпътстващата документация за продажба на FSC® сертифицирани продукти да съдържат минимум следната информация:
1. име и адрес на купувача;
2. дата на продажба;
3. дървесен вид (общоприето име);
4. описание на продукта;
5. продадено количество;
6. сертификационен код;
7. надписът “FSC 100%”, който служи за идентифициране на продукти, продавани като FSC® сертифицирани продукти. (индикатор 8.5.3)

3. инж. Християн Христов – отговорник по сертифицирането и главния счетоводител в ТП ДЛС „Воден – Ири Хисар“ да следят и изискват върху превозните билети, фактурите и съпътстващата документация за продажба на FSC® сертифицирани продукти  да бъдат изписани номера на сертификата на стопанството и категорията на материалите “FSC 100%”. Номерата на превозните билети да са ясно обвързани с фактурата, с която е извършена продажбата на сертифицираната дървесина (номерата на превозните билети се включват във фактурата или се обвързват със специален протокол). При възникване на технически проблем в документите да се поставя печат с горепосочените данни. Настоящите документи се запазват при отговорните длъжностни лица за лесно достъпно място.

4. В случай на работа с не сертифицирана дървесина (конфискувана като предмет на нарушения, предоставена за продажба от други лица, произхождаща от гори, които не са в обхвата на сертификата), такава се съхранява разделно от сертифицираната. В тези случаи не сертифицираната дървесина и местата, в които се съхранява се обозначават по начин осигуряващ ясно разграничаване ( напр. чрез маркировка, табели, ограждане с цветни ленти и др.)

5. Фактурите и превозните билети за продажба на не сертифицираната дървесина по т.4 по-горе не включват сертификационния код и обозначението „FSC 100%”.

6. Да се уведоми РДГ Русе и Община Разград, че не може да се продава като сертифицирана такава дървесина, която е предмет на нарушение. Продажбата на отнета в полза на държавата дървесина се осъществява по реда на Закона за държавна собственост.

7. Във връзка с правилата на FSC® за проследяване на сертифицираната продукция да се представя годишна справка на Сертифициращата организация за продажбите на дървесни продукти по дървесни видове, вид асортимент, добит и реализиран обем за отделните продукти. По време на годишните проверки да се осигури достъп на одитиращия екип до информацията за продажбите и клиентите на стопанството.

8. Всички фактури и съпътстваща документация, свързани със сертификацията за управление на гори по FSC® се съхраняват не по-малко от 5 години в електронен вид или на хартия.

9. Всяко ползване на логото и търговските марки на FSC® върху документи  и продукти на ТП ДЛС „Воден – Ири Хисар“ да се прилага процедурата „Процедура за ползване на логото и търговските марки на FSC® и Сертифициращата организация върху сертифицирани продукти и за промишлени цели“.

